Roque Bentayga

O Roque Bentayga é unha das formacións rochosas máis singulares da illa de Gran Canaria (Canarias, España). Áchase dentro da caldeira volcánica de Tejeda, no municipio do mesmo nome, en pleno corazón da illa.

Posúe uns pitóns basálticos típicos da estrutura xeolóxica de Gran Canaria. A súa altura é de 1.404 metros sobre o nivel do mar. O Roque atópase dentro do Parque Rural do Nublo.

Preto do roque atópanse os antigos asentamentos aborixes canarios de Cuevas del Rey e Roque Camelo, que constan dun centenar de covas. No lado oriental da base do roque áchase o almogarén do Bentayga, construción que debeu ser lugar de culto dos aborixes.

Categoría:Xeografía de Gran Canaria
Categoría:Montañas das Canarias